**Žilinská univerzita v Žiline, Fakulta riadenia a informatiky**

**Predpis P\_FRI\_12**

**Konkrétne podmienky výberového konania na obsadzovanie funkcií profesorov**

Funkcie profesorov a docentov sa na FRI ŽU obsadzujú v súlade s § 77 zákona č. 131/2002 Z.z. o vysokých školách a v znení a doplnení tohto zákona a v znení niektorých zákonov a predpisov.

Konkrétne podmienky výberového konania na obsadzovanie funkcií profesorov na FRI ŽU vychádzajú z:

* akreditovaných študijných programov na FRI ŽU,
* všeobecných kritérií na obsadzovanie funkcií profesorov a docentov na FRI ŽU,
* kritérií pre habilitačné a inauguračné konanie na FRI ŽU,
* Dlhodobého zámeru rozvoja FRI ŽU a ŽU.

Konkrétne podmienky výberového konania na obsadzovanie funkcií profesorov sa viažu na študijný odbor, v ktorom má uchádzač pôsobiť. Vyhodnocuje sa najmä:

* odborná kompetentnosť v tomto študijnom odbore preukázaná postačujúcim aktívnym pôsobením v oblasti študijného odboru celkovo a za  posled­ných 5 rokov,
* primeranosť plnenia aktuálnych kritérií na vymenovanie profesorov v tomto študijnom odbore,
* skúsenosti s vedením kolektívu a riadiace schopnosti,
* morálna a spoločenská bezúhonnosť.

Tieto kritériá prerokoval akademický senát Fakulty riadenia a informatiky dňa 17.4.2014 a vedecká rada Fakulty riadenia a informatiky dňa 15.5.2014 v zmysle ustanovenia § 5 ods. 6 rokovacieho poriadku a v zmysle ustanovenia § 30 ods. 1 písm. h) zákona ich predložila vedeckej rade Žilinskej univerzity. Kritériá boli schválené Vedeckou radou ŽU dňa 22.5.2014.

 doc. Ing. Emil Kršák, PhD.

 dekan a predseda vedeckej rady FRI